Source: http://monitorulneamt.ro/csm-ceahlaul-si-fc-ozana-meciuri-reusite-in-deplasare/
Timestamp: 2020-01-26 09:19:55+00:00

Document:
CSM Ceahlăul şi FC Ozana, meciuri reuşite în deplasare » Monitorul de Neamț și Roman
■ pietrenii s-au impus cu 4-0 pe terenul celor de la Huşana Huşi ■ în duelul nou promovatelor, cîştig de cauză au avut tîrgnemţenii, 3-1 cu CSM Bacău ■
Din campionatul Ligii 3, Seria I, la fotbal, s-a mai consumat o etapă, cea de-a IX-a, ea avînd loc pe 18 şi 19 octombrie 2019. Runda avea să fie perfectă pentru cele două grupări nemţene din acest eşalon, Ceahlăul Piatra Neamţ şi Ozana Tîrgu Neamţ, ambele obţinînd victorii în disputele susţinute în deplasare. Pietrenii au evoluat la Huşana Huşi, echipă situată spre coada clasamentului şi oaspeţii porneau ca favoriţi, ei neavînd voie să facă vreun pas greşit dat fiind faptul că vizează promovarea în acest sezon. Ostilităţile din teren au confirmat superioritatea nemţenilor, care au condus ostilităţile în majoritatea timpului, marcînd de cîte două ori în reprizele întîlnirii. Încă din debutul meciului Ceahlăul s-a instalat în jumătatea adversă, iar deschiderea scorului a venit în minutul 12, prin reuşita lui Vlad Andreş. Nu au trecut decît patru minute şi tabela arăta 0-2, marcator fiind Arsene Luboya. Scorul avea să capete proporţii în minutul 59, pe lista marcatorilor trecîndu-şi numele şi Vasile Petra. Minutul 81 avea să aducă şi cel de-al patrulea gol al nemţenilor, el aparţinînd lui Raul Iliescu. Şi cealaltă formaţie nemţeană de Liga 3, FC Ozana Tîrgu Neamţ, a confirmat calculele, dată fiind situaţia din clasament, care o dădeau ca favorită în meciul programat vineri, 18 octombrie. Tîrgnemţenii au jucat la FCM Bacău, într-un duel al nou-promovatelor în eşalonul trei şi s-au impus cu 3-1. Oaspeţii au fost cei care au fost la conducerea disputei, marcînd foarte repede, la doar cinci minute de la primul fluier, dar s-au văzut egalaţi chiar în debutul părţii secunde. Liniştea în tabăra celor de la Ozana a fost adusă după şapte minute, cînd au reuşit al doilea gol. Marcatori au fost în întîlnirea de la Bacău Alexandru Zaharia, minutul 5, Radu Miron (53) şi Eusebiu Mercaş (90), respectiv Armanu (46). „Meciul a fost unul dominat aproape în totalitate de către echipa de la malul Ozanei, aceştia impunîndu-se mai clar decît arată scorul la finalul celor 90 de minute de joc, pe langă cele trei goluri marcate, tîrg- nemtţnii creîndu-şi şi alte situaţii foarte mari de a marca. Scorul a fost deschis de către Alexandru Zaharia, principalul marcator al tîrg- nemţenilor, el înscriind la capătul unei faze de unu contra unu cu portarul advers, stabilind astfel şi scorul primei reprize, repriză în care echipa gazdă nu a trimis nici un şut pe spaţiul portii. Imediat după fluierul de start al celui de-al doilea mitan, CSM Bacău reuşeşte să restabilească egalitatea pe tabela de marcaj (1-1), în minutul 46, Armanu înscriind simplu după un corner de pe partea dreaptă. Ozana avea însă să revină în avantaj şase minute mai tîrziu, capitanul formatiei noastre, Radu Miron, înscriind dintr-o lovitură liberă de la circa 18 metri, executată direct în vinclul porţii băcăuane (1-2). Scorul final avea să fie stabilit de către Eusebiu Mercaş în prelungirile partidei cu un ţut din interiorul careului la colţul lung (1-3)“, se arată într-o postare de pe pagina de Faceboog a grupării FC Ozana Tîrgu Neamţ. În altă ordine de idei, de remarcat este faptul că nici în această etapă liderul, Aerostar Bacău, nu s-a „încurcat“ în disputa avută în deplasare, avînd tot şase puncte avans faţă de gruparea de pe locul secund, Ceahlăul. Băcăuanii s-au impus cu 2-0 în întîlnirea avută la Universitatea Dunărea de Jos Galaţi. Şi echipele de pe locurile III şi IV au învins, Bucovina Rădăuţi	şe CSM Focşani 2007, respectiv Oţelul, la Tîrgu Secuiesc. În această rundă a Ligii 3 s-a consemnat şi scorul campionatului, Foresta Suceava, grav şifonată în meciul din etapa trecută, 1-5 cu Ceahlăul, dispunînd de ultima clasată, CSM Paşcani, scor 10-0. După cum se ştie, Ceahlăul a ajuns pe locul II datorită faptului că una din echipele care se luptă pentru promovare Suporter Club Oţelul Galaţi a fost sancţionată de Comisia de Disciplină şi Etică, din cadrul FRF cu o depunctare de patru puncte ce trimite clubul două locuri mai jos în clasament (pînă pe 4. „Pedeapsa“ vine după ce doi jucători, Cosmin Neagu şi Călin Cristea, au depus memorii prin care au arătat că nu şi-au mai primit drepturile contractuale din returul sezonului trecut. Iată şi rezultatele complete ale etapei a IX-a din Liga 3, Seria I: ACS Foresta Suceava – CSM Paşcani 10-0; Universitatea Dunărea de Jos Galaţi – CS Aerostar Bacău 0-2; CSM Bacău	– FC Ozana Tîrgu Neamţ 1-3; CSM Bucovina Rădăuţi – CSM Focşani 2007 4-1; ACS Şomuz Fălticeni – FC Botoşani II 2-1; CS Sporting Lieşti – CS Ştiinţa Miroslava 1-3 şi KSE Tîrgu Secuiesc – ACS SC Oţelul Galaţi 3-4.
Cuvinte cheie:CSMdeplasareitemeciuriozana
Prima pagină7 ore,
Tribuna Nemțenilor8 ore,

References: CSM 
 CSM 
 CSM 
 CSM 
 CSM 
 CSM 
 CSM 
 CSM